Diari Oficial de la Generalitat Valenciana


Sumari del DOGV 8355, del 06-08-2018 (2018/7762)

ORDRE 31/2018, d'1 d'agost, de la Conselleria d'Educació, Investigació, Cultura i Esport, per la qual es modifica l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2018/08/01/31/dof/vci/html**

### Dades del document

Número de DOGV
:   8355

Data del DOGV
:   06-08-2018

Secció del DOGV
:   I. DISPOSICIONS GENERALS

Número del document
:   2018/7762


Data del document
:   01-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació
    * reconeixement de títols
    * qualificació professional
    * ensenyament primari
    * esport
    * educació artística
    * títol d'estudis
    * ensenyament professional
    * ensenyament d'idiomes
    * ensenyament secundari
    * ensenyament obligatori
    * personal docent
    * educació d'adults

ORDRE 31/2018, d'1 d'agost, de la Conselleria d'Educació, Investigació, Cultura i Esport, per la qual es modifica l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana. [2018/7762]  
PREÀMBUL  
  
L'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana, estableix en la disposició transitòria quarta el següent:  
«Exigència dels certificats de capacitació en llengües estrangeres  
  
1. Fins al curs 2015-2016, només s'exigirà al professorat l'acreditació de la competència lingüística mínima regulada en la present ordre per a la impartició d'ensenyaments en una llengua estrangera.  
2. A partir del curs 2016-2017, per a poder impartir ensenyaments en una llengua estrangera, el professorat haurà d'estar en possessió del Certificat de Capacitació per a l'Ensenyament en la llengua estrangera corresponent.»  
Aquesta ordre va ser modificada per l'Ordre 44/2016, de 4 d'agost, de la Conselleria d'Educació, Investigació, Cultura i Esport, per la qual es modifica l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana, mitjançant la qual es modifica el termini per a l'exigència dels certificats de capacitació en llengües estrangeres i s'ajorna fins als curs 2018-2019.  
El 23 de febrer de 2018 va entrar en vigor la Llei 4/2018, de 21 de febrer, de la Generalitat, per la qual es regula i es promou el plurilingüisme en el sistema educatiu valencià. Els articles 25 i 26 de la Llei 4/2018 regulen, respectivament, l'acreditació del coneixement mínim de llengües necessari per a vehicular àrees en anglés i la previsió de la regulació de la competència didàctica del professorat dels nivells d'ensenyament no universitari per a impartir àrees, matèries o mòduls no lingüístics en valencià, anglés i en altres llengües.  
La Llei 4/2018 també estableix en la disposició transitòria segona que, fins al curs acadèmic 2026-2027, es considerarà que disposa de la competència suficient per a vehicular àrees en anglés el professorat que acredite el nivell de coneixement B2 d'anglés, la qual cosa contradiu el que disposa l'Ordre 17/2013 i la seua posterior modificació.  
Mentre no es done compliment al que estableix l'article 26 de la Llei 4/2018 esmentat, i atés que l'Administració de la Generalitat continua treballant amb l'objectiu de formar el professorat no universitari per a disposar així d'una plantilla competent en llengües estrangeres, cal ajornar l'exigència del Certificat de Capacitació per a l'Ensenyament en la llengua estrangera alhora que s'adequa el text de la disposició transitòria quarta de l'Ordre 17/2013 al que estableix la disposició transitòria segona de la Llei 4/2018.  
Aquest és l'interés general i la finalitat d'aquesta modificació que s'ha de tramitar com una disposició de caràcter general d'acord amb els principis de necessitat i eficàcia.  
D'acord amb el principi de proporcionalitat l'ordre és l'instrument més adient per a realitzar aquesta modificació que, a fi de garantir la seguretat jurídica, s'exerceix de manera coherent amb la resta de l'ordenament jurídic, nacional i de la Unió Europea. En aplicació del principi de transparència el projecte d'ordre i la documentació necessària per a la seua tramitació han estat disponibles per a la ciutadania en el portal de transparència de la Generalitat i s'ha sotmés al tràmit d'informació pública.  
El projecte d'ordre també s'ha supeditat al compliment dels principis d'estabilitat pressupostària i sostenibilitat financera.  
Aquesta disposició està inclosa en el Pla normatiu de la Generalitat per a 2018.  
Per tot això, a proposta de la Direcció General de Política Lingüística i Gestió del Multilingüisme, amb l'informe previ de l'Advocacia General de la Generalitat, i en virtut de les competències que m'atribueixen l'article 28.e de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, conforme amb el Consell Jurídic Consultiu de la Comunitat Valenciana,  
  
  
ORDENE  
  
Article únic. Modificació de l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana  
Es modifica la disposició transitòria quarta de l'ordre, amb la redacció següent:  
1. Fins al curs 2026-2027, només s'exigirà al professorat l'acreditació de la competència lingüística mínima regulada en aquesta ordre per a la impartició d'ensenyaments en una llengua estrangera.  
2. A partir del curs 2027-2028, per a poder impartir ensenyaments en una llengua estrangera, el professorat haurà d'estar en possessió del Certificat de Capacitació per a l'Ensenyament en la llengua estrangera corresponent.  
  
  
DISPOSICIÓ ADDICIONAL  
  
Única. Incidència econòmica en la dotació de despeses  
L'aplicació i el desplegament del que disposa aquesta ordre no tindran cap incidència en la dotació dels capítols de despesa assignats a la Generalitat i, en tot cas, hauran de ser atesos amb els mitjans personals i materials d'aquesta.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 1 d'agost de 2018  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI